**MINISTERUL TINERETULUI ŞI SPORTULUI**

**DIRECŢIA PROGRAME ŞI TABERE PENTRU TINERET ŞI STUDENŢI**

**ANEXA 8 la metodologie**

# REGULAMENT DE TABĂRĂ

Acest regulament vizează confortul şi siguranţa participanţilor la **Programului Naţional “Tabere Studenţeşti 2017”**

***I. Măsuri igienico –sanitare şi de securitate personală:***

1. Nu este permisă păstrarea în camere a alimentelor perisabile (dacă camerele nu sunt dotate cu frigidere);
2. Păstrarea curăţeniei în spaţiile de cazare şi împrejurimile acestora;
3. Folosirea corectă şi civilizată a grupurilor sanitare;
4. Respectarea orelor de masă şi seriilor de masă;
5. În sala de mese se va purta o ţinută decentă;
6. Respectarea programului de odihnă şi activitate al centrului de agrement, afişat în locuri vizibile (program ore de odihnă: orele 22.00 – 07.00);
7. Respectarea igienei individuale;
8. Evitarea deţinerii de medicamente. Orice problemă de natură medicală va fi adusă la cunostinţa cadrelor medicale.
9. Scăldatul (în mare, ape curgătoare, lacuri, etc.) este permis doar în locuri amenajate special în acest scop şi doar dacă semnalele specifice de pe **plajele amenajate** şi salvamarii permit acest lucru;
10. Expediţiile montane, căţărări, drumeţii, etc., se vor face doar respectând traseele turistice, semnalele specifice şi doar sub îndrumarea unor instructori specializaţi (salvamontişti).

***II. Măsuri privind securitatea bunurilor personale***

1. La plecarea din spaţiile de cazare se controlează dacă geamurile şi uşile de acces sunt bine închise, iar în cazul în care se constată unele defecţiuni la sistemul de închidere al acestora, se va informa personalul de serviciu sau administratorul pentru remedierea situaţiilor respective;
2. Se vor evita legăturile ocazionale cu persoane necunoscute;
3. Este interzisă introducerea în spaţiile de cazare a persoanelor străine de grup.

***III. Măsuri P.S.I.***

1. Este interzisă folosirea chibriturilor sau a altor surse ce pot genera incendii;
2. Este interzis să se umble la instalaţiile electrice, prize, întrerupătoare, tablouri de siguranţă, precum şi folosirea unor instalaţii improvizate;
3. Orice defecţiune se semnalează personalului de serviciu, administratorului.

## *IV. Măsuri generale*

1. Se va întocmi şi afişa obligatoriu inventarul spaţiilor de cazare şi se va întocmi proces-verbal de predare – primire între gestionarul/administratorul taberei
2. Păstrarea bunurilor din dotarea locaţiei în condiţii bune este obligatorie (mobilier, pături, cearceafuri, perne etc.);
3. Păstrarea în condiţii bune a încăperilor;
4. Este interzisă scoaterea veselei şi a tacâmurilor din sala de mese, sau a cearceafurilor, păturilor din dormitoare;
5. Toate pagubele se vor recupera de la cei vinovaţi sau dacă aceştia nu sunt depistaţi, de la întregul grup;
6. Respectarea programului de masă şi odihnă;
7. Sesizarea de urgenţă a conducerii taberei şi a poliţiei despre dispariţia unei persoane din grup, precum şi a unor bunuri din cameră;
8. Valorile monetare, bijuteriile, aparatura electronică, să fie păstrate la locuri sigure pentru a preveni dispariţia acestora;
9. Se va evita orice altercaţie între membrii grupului sau cu persoane străine din tabără sau din afara acesteia;

***V. Sancţiuni***

**Nerespectarea oricăreia dintre măsurile specificate în prezentul Regulament duce la următoarele sancţiuni pentru Beneficiari:**

**1. atenţionarea/mustrarea persoanelor vinovate de încălcarea prezentelor norme şi/sau a altor prevederi legale;**

**2. sesizarea organelor abilitate;**

**3. în cazul abaterilor grave excluderea directă din tabără**

***VI. Dispoziţii Finale***

1. Prezentul “REGULAMENT DE TABĂRĂ” se afişează în mod obligatoriu în locuri vizibile (ex: cantine, intrarea în tabere, holurile spaţiilor de cazare, avizier etc.), în fiecare tabără, se aduce la cunoştinţa tuturor participanţilor la tabere, de luare la cunoştinţă printr-un proces verbal de instruire conform tabelului de mai jos.

Data: (Se va completa în prima zi de sejur)

**…………………………………………………………….**

**PROCES –VERBAL**

AM FOST INSTRUIT ŞI AM LUAT LA CUNOŞTINŢĂ

**“REGULAMENTUL DE TABĂRĂ”**

CU OBLIGAŢIA DE A RESPECTA ÎNTOCMAI MĂSURILE SPECIFICATE

|  |  |  |  |
| --- | --- | --- | --- |
| ***Nr. crt.*** | ***Numele şi prenumele*** | ***Cod Numeric Personal*** | ***Semnătură*** |
| ***1*** |  |  |  |
| ***2*** |  |  |  |
| ***3*** |  |  |  |
| ***4*** |  |  |  |
| ***5*** |  |  |  |
| ***6*** |  |  |  |
| ***7*** |  |  |  |
| ***8*** |  |  |  |
| ***9*** |  |  |  |

 Administrator sau reprezentant al prestatorului

 (Numele şi prenumele şi ştampila prestatorului)

 ..............................................................................